Mooimaaksessie – Carlen Wahl (41): 'Watter vrou hou nie van 'n bietjie bederf nie?' | SARIE
FOTO: Veronique Mills	15 Mei 2014
Mooimaaksessie – Carlen Wahl (41): 'Watter vrou hou nie van 'n bietjie bederf nie?'	deur Glamour Makeover-mooimaakspan
Carlen Wahl (41) van Welgedacht in Kaapstad werk in wynbemarking en het gedink 'n mooimaaksessie sal 'n prettige manier wees om haar selfbeeld weer 'n hupstoot te gee.
Carlen se voor- en ná-foto
Wat sê Carlen?
Was jy verras om jouself in die spieël te sien? Ja! Die grimering was nogal dramaties, maar die grimeerkunstenaar het verduidelik dis 'n voorkoms vir die aand. So dit was lekker eksoties.
Klassiek en romanties. Die mooimaaksessie het my weer eens gewys dat vleiende, sagte materiale 'n mens baie vroulik laat lyk én voel.
Die fotosessie self was groot pret.
Hoe maklik is dit om dié nuwe styl vol te hou? Die grimering sal 'n uitdaging wees aangesien ek 'n vinnige oplossing soek. Hierdie soort grimering neem tyd.
Carlen het die mooiste groen oë en blas vel! Ek het haar oë met 'n donkerbruin rokerige voorkoms beklemtoon. Ek het dit afgerond met 'n sagte pienk blosser en lipstiffie. Haar hare het ek lekker lyf gegee, wat haar beeldskoon laat lyk het!
Carlen het gestraal in al die uitrustings! Haar donker vel en donker hare het die pers uitrustings baie goed gekomplimenteer. Die pers en silwer krale het uitgestaan en dit het die uitrusting goed afgerond. Sy het sprankelend en vroulik gelyk in die elegante, roomkleurige lang rok met bypassende krale van hout. Die swart rok was ook 'n wenner!
Wat vir my uitgestaan het van Carlen se sessie, is haar borrelende persoonlikheid. Sy wou net heeltyd grappies maak en ons het lekker gelag. Ek was mal oor die sagte agtergrond met die pers en roomkleurige uitrustings.